text: Tyvebande fik fængselsstraffe
  11 juli 2012 kl. 14.06
  Retten i Esbjerg har afsagt domme over otte bosniske mænd, som var tiltalt for omfattende og organiseret tyveri i Syd- og Sønderjylland.
  De otte mænd var tiltalt for 44 forhold, deraf 19 indbrud i virksomheder og 14 indbrud i private hjem til en samlet værdi af cirka 1,8 millioner kroner.
  Indbruddene er begået i hele politikredsen.
  Mændene er i alderen fra 26 til 51 år. De blev anholdt efter intens efterforskning forankret hos lokalpolitiet i Varde.
  En blev idømt seks måneders fængsel og udvist med indrejseforbud i seks år.
  Tre blev idømt hver et år og tre måneders fængsel og blev udvist med indrejseforbud i 12 år.
  To blev idømt hver et år og ni måneders fængsel og blev udvist med indrejseforbud i 12 år.
  To blev idømt hver to et halvt års fængsel og blev udvist med indrejseforbud for bestandig.
  